**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 25/08/2022**

 **Αριθμ. Πρωτ.: 14815**

**ΑΠΟΣΠΑΣΜΑ**

**Από το πρακτικό της αριθμ. 27ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ**  **Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 242**

**Αποδοχή χορηγίας της Τράπεζας Αττικής ποσού 1.500,00€ για την υλοποίηση των πολιτιστικών εκδηλώσεων «Τροφώνεια 2022» του Δήμου Λεβαδέων.**

Στη Λιβαδειά σήμερα 23η Αυγούστου 2022 ημέρα Τρίτη και, ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 14568/19-08-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα επτά (7), ήτοι:

 **ΠΑΡΟΝΤΕΣ ΑΠΟΝΤΕΣ**

 1. Ταγκαλεγκας Ιωάννης 1.Πούλος Ευάγγελος

2. Μητάς Αλέξανδρος 2.Καραμάνης Δημήτριος

3.Kαλογρηάς Αθανάσιος

4.Σαγιάννης Μιχαήλ Αν και είχαν νόμιμα προσκληθεί

5.Μερτζάνης Κωσταντίνος

6. Καπλάνης Κωνσταντίνος

7. Μπράλιος Νικόλαος

 Ο Πρόεδρος της Οικονομικής Επιτροπής , εισηγούμενος το 6ο θέμα της ημερήσιας διάταξης έθεσε υπόψη των μελών το με αριθ. πρωτ. 14279/12-08-2022 έγγραφο του Αυτοτελούς Τμήματος Πολιτισμού , Αθλητισμού & Τουρισμού του Δήμου Λεβαδέων στο οποίο αναφέρονται τα εξής :

*Η Τράπεζα Αττικής με το υπ’ αριθμ. πρωτ. 125/11.08.2022 έγγραφό της, μας γνωστοποίησε την απόφασή της, να προβεί σε χορηγία ποσού χιλίων πεντακοσίων ευρώ (1.500,00 €) συμπεριλαμβανομένων των νόμιμων επιβαρύνσεων για την πραγματοποίηση των πολιτιστικών εκδηλώσεων “Τροφώνια 2022” του Δήμου Λεβαδέων.*

*Για την υλοποίηση της χορηγίας απαιτείται η λήψη απόφασης της Οικονομικής Επιτροπής στην οποία θα αναφέρεται η αποδοχή της χορηγίας τα φορολογικά στοιχεία του Δήμου Λεβαδέων, καθώς και τα ανταποδοτικά οφέλη για την Τράπεζα (προβολή της Τράπεζας ως χορηγού των πολιτιστικών εκδηλώσεων Τροφώνια 2022).*

*Σημειώνεται ότι μετά το πέρας των εκδηλώσεων θα αποσταλεί στην Τράπεζα παραστατικό (απόδειξης είσπραξης χορηγίας) με τον αριθμό λογαριασμού IBAN του Δήμου Λεβαδέων για την κατάθεση του ανωτέρω ποσού.*

*Κατόπιν των ανωτέρω καλείται η Οικονομική Επιτροπή του Δήμου Λεβαδέων:*

*Να αποφασίσει για την αποδοχή της χορηγίας των* ***χιλίων πεντακοσίων ευρώ*** *(****1.500 €****) από την Τράπεζα Αττικής για την υλοποίηση των πολιτιστικών εκδηλώσεων “Τροφώνια 2022” του Δήμου Λεβαδέων.*

Στη συνέχεια αφού πήρε το λόγο ο κ. Μπράλιος Νικόλαος υποστήριξε ότι η χορηγία αποτελεί υποχρέωση της τράπεζας στο πλαίσιο της εταιρικής κοινωνικής ευθύνης και για το λόγο αυτό καταψηφίζει την παρούσα.

  **Η Οικονομική Επιτροπή λαμβάνοντας υπόψη :**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

 Ν.3852/2010

-Το με αριθμό πρωτ. 125/11.08.2022 έγγραφο της Τράπεζας Αττικής

-Το με αριθ.πρωτ. 14279/12-08-2022 έγγραφο του Αυτοτελούς Τμήματος Πολιτισμού , Αθλητισμού & Τουρισμού του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

 Αποδέχεται την χορηγία της τράπεζας Αττικής προς τον Δήμο Λεβαδέων , ποσού ΧΙΛΙΩΝ ΠΕΝΤΑΚΟΣΙΩΝ ΕΥΡΩ (1.500 €) για την υλοποίηση των πολιτιστικών εκδηλώσεων “Τροφώνια 2022” του Δήμου Λεβαδέων.

Στην ανωτέρω απόφαση ψήφισε ΚΑΤΑ ο κ. Νικόλαος Μπράλιος για τους λόγους που αναφέρονται στο εισηγητικό μέρος της παρούσας.

**Η απόφαση πήρε αριθμό 242/2022.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΠΙΣΤΟ ΑΠΟΣΠΑΣΜΑ

 ΤΑ ΜΕΛΗ Λιβαδειά 25-08-2022

 Ο ΠΡΟΕΔΡΟΣ

1.Μητάς Αλέξανδρος

2.Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4.Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6.Μπράλιος Νικόλαος